钦定古今图书集成/理学汇编/学行典/第210卷 > 林继敦 王承章 王应殿 徐善兼
## 钦定古今图书集成/理学汇编/学行典/第210卷 > 林继敦 王承章 王应殿 徐善兼

按《太平县志》：“林继敦，字恒笃，号养恒。亲卒，庐墓三年，
足迹不入闺户。府县交旌其门，年八十九而终。后有
王承章者，性至孝，幼丧二亲，哀慕不已。父号梅楼，见
座有梅枝，珍重爱护，如对乃父。一日瓶梅，生根结实，
乡闾以为孝感所致。知县伍元正表其闾。又有王应
殿、徐善兼，皆诸生，以庐墓称孝。”